ډانلډ رمزفیلډ : په افغانستان کی باید د نن شرایط په نظر کی ونویل سي، نه هغه شرایط چی په عراق کی دوه کاله مخکی موجود وه
په عراق کی د امریکا د قواو د زیاتولو سره ناکراری ډېری کمی سوې، ځکه د پوځی قواوو زیاتول یو بریالیتوب وبلل سو.
د نیویارک ټایمز ورځپاڼه د دفاع د پخواني وزیر ډانلډ رمزفیلډ لهقوله وایی چی په عراق کی د امریکا د قواوو زیاتېدل په دې وروستیو کلونوکی یو له ترټولو مهمو پوځی بریالیتوبونو څخه وو. دا پلان دونه بریالی ووچی اوس پر دې نظر باندی د ټولو اتفاق راغلی دی چی امریکا دي په افغانستانکی هم خپلی قواوی زیاتي کړی. منتخب جمهور ریس بارک اوباما ویلي دي چی هغه بهپه افغانستان کی د قواوو شمېر زیات کړی او په انتخابتی مبارزه کی د هغهجمهوری غوښتونکي رقیب جان مکېن هم دغه خبره کوله. ښاغلی رمزفیلډ وایی کلهکله، البته په غلطه، زما په باره کی داسی فکر سوی دی چی زه گوا کی پهافغانستان کی د قواوو د زیاتېدلو سره مخالف یم. په داسی حال کی چی پهعراق کی د قواوو یاتېدلو ښه کار ورکړ دې خبری ته باید متوجه یو چی په عراقکی د دغه بریالیتوب دپاره خاص شرایط موجود وه. دا چی جمهور ریس بوش په ډېریزړه ورتیا سره فیصله وکړه چی په عراق کی د پوځیانو شمېر زیات کړي او په دېتوگه په هغه هیواد کی امنیت ټینگ کړي دا پر ځای فیصله وه. مهمه خبره داده چی دا نه یوازي پر ځای فیصله وه بلکه په ښه وخت کی وسوه. د نیویارکټایمز ورځپاڼه د ښاغلي رمز فیلډ له قوله لیکی چی تر دوه زره اوم کال پوریپرله پسې نښتو او جگړو د پوځی قواوو د زیاتېدلو ضرورت منځته راوړی وو.پهعراق کی القاعده داسی ټروریسټی اقدامات کړي وه چی پخپله سنیان، چی د هغوی تر ټولو ټینگ ملگري وه د هغوی په مقابل کی درېدلي وه. نتیجه دا سوه چیلومړی خو په کال ٢٠٠٦ کی د انبار په ولایت کی د القاعده په مقابل کی دویښو قواوو ډلی جوړي سوې او وروسته د عراق په نورو برخو کی هم دغه تهورته قواوي منځته راغلې. د نیویاک ټایمز ورځپاڼه لیکی چی د کال ٢٠٠٣ څخهتر ٢٠٠٦ پوری د متحده ایالاتو پوځ د جنرال جان ابی زید او جنرال جورجکیسی تر رهبری لاندی د القاعده او بعثیانو ډلیو ته ډېر درانه تلفات اړوليوه. او د القاعده د مشر ابومصب زرقاوي په شمول په زرهاو ټروریسټان یې یاقتل کړل او یا یې ونیول. دا چی جمهور ریس جورج بوش د کال ٢٠٠٧ د جنوری پهمیاشت کی عراق ته د نورو پوځیانو د لېږلو فیصله وکړه نو دا یې وښودله چیامریکا د عراق خلک ټروریسټانو او قاتلانو ته یوازي نه پرېږدی. ډانلډ رمزفیلډ لیکلي دي چی موږ دې ته ضرورت لرو چی د افغانستان د خلکو سره هم دغهراز تعهد وکړو، مگر د دې معنی دا نه ده چی موږ به د همدغو تاکتیکونو اوستراتیژیو د لاري همدغه راز بری ترلاسه کړو. دی وایی په افغانستان کی بایدد نن شرایط په نظر کی ونویل سي، نه هغه شرایط چی په عراق کی دوه کالهمخکی موجود وه. افغانستان ته د نورو پوځیانو لېږل ښایی لازم وي خو ښایی موږ د عراق په څېر نتیجه ورڅخه تر لاسه نه کړو. هغه پېښی چی په عراق کی یېد امریکا د پوځیانو د زیاتېدلو تاکتیک بریالی کړ، هغه په افغانستان کینسته. د نیویارک ټایمز ورځپاڼه لیکی څه چی په افغانستان کی لازم دي هغه یوافغاني حل دی لکه څرنگه چی د ستونزو عراقي حل په هغه هیواد کی پرمختگ راووست او نتیجه یې ورکړه. او که د قواوو زیاتېدل د ستونزو د حلېدلو سهرمرسته کوي نو باید چی افغانی قواوی زیاتی سی. د نیویارک ټایمز ورځپاڼه دډانلډ رمزفیلډ له قوله لیکی دې سوال ته چا جواب نه دی ورکړی چی په زرهاونورو امریکایی عسکر به په افغانستان کی، چی اتیا زره میله مربع تر عراقلوی دی، د اوږدې مودې ثبات څرنگه راولي، په داسی حال کی چی امنیتی قواويیې د عراق ایله څلورمه برخه کېږی. د نیویارک ټایمز ورځپاڼه لیکی پهافغانستان کی د عراق په څېر د تېلو منابع هم نسته او د هغه هیواد په څېرنوری اقتصادی گټی هم نه لری. په افغانستان کی د مخدره موادو پراخ تجارت روان دی. په سرحد کی یې د پاکستان په خاوره کی د ټروریسټانو مرکزونه دي.په افغانستان او پاکستان کی قبایلی خلکو داسی نه ده ښودلې چی دوی غواړيپه خپلو منځونو کی د یاغیانو پر ضد سره یو موټی سی، او دا هغه کار دی چیعربو قبایلو په عراق کی وکړ. د نیویارک ټایمز ورځپاڼه د دفاع د پخوانيوزیر ډانلډ رمز فیلډ له قوله لیکی چی افغانستان خارجی قواوو ته د ماتیورکولو ډېر اوږد تاریخ لری او که متحده ایالات هلته خپل پوځیان زیات کړينو تاوتریخوالی به نور هم ورسره زیات سی. دی وایی په دې صورت کی نو یوازيتکړه داخلی قواوي دیاغیانو ښه چاره کولای سی. افغانی قواوی باید د ایتلافد قواوو په ملاتړ د یاغیانو پر مرکزونو باندی حملې وکړي او خلک په دې قانعکړی چی د خپل حکومت سره د یاغیانو پر ضد همکاري وکړی. ددې ترڅنگ باید دمخدره موادو پرلویو قاچاقبرانو باندی د القاعده او طالبانو په څېر حملېوسی. مگر که تاریخ ته گورو نو توندروانو او افراطیانو ته د سولي لاسغځول کومه گټه نه لری. د نیویارک ټایمز ورځپاڼه د ښاغلي رمز فیلډ له قولهلیکی چی په پاکستان کی باید د القاعده او طالبانو پر مرکزونو باندی حملېدوام وکړی. د پاکستان مقامات هم باید په خپلو پوځی او استخباراتی اداروکی د طالبانو ملگري مقامات تجرید کړی. په څو هفتو کی د متحده ایالاتو دپوځی قواو نوی اعلی قوماندان بارک اوباما خپله وظیفه اشغال کړي او باید چیهم دوخت شرایط په نظر کی ولری او هم د شرایطو سره خپل ټول اقدامات عیاراو برابر کړي او دا پوځی بریالیتوب راز دی. د بري دپاره یوه واحده نسخهنسته. ضرور نه ده چی د پوځی قواوو زیاتول دي خامخا کار ورکړی. د یوه سړيدپاره جوړی سوي جامې پر هر سړي نه راځي.